(U mojoj bašti)
<s><poem>
Lijepa je moja sjenata bašta
K'o vrt čarobnog Edena -
Nju gradila je raskošna mašta
I jedna ljubav vatrena.</s>

<s>Cvjetovi njeni na krilu prhte
I leptiri joj cvjetaju.</s><s>U zvuku ptica boje joj drhte
I u mirisima lijetaju.</s>

<s>Lahori teku, jezerca pire,
A plavu svjetlost sunca joj šire
I bijele sjene trepere -</s>

<s>Tu u beharu statua neka
Plamnoga tvoga cjelova čeka
I plače pjesme - bisere...</poem></s>

<s>Musa Ćazim Ćatić</s>

